ആരാകും ബിബി 3 വിജയി ? ഗ്രാന്ഡ് ഫിനാലെ അനൗണ്സ് ചെയ്ത് മോഹന്ലാല് പ്രേക്ഷകര് ഏറെ ആകാംക്ഷയോടെ കാത്തിരിക്കുന്ന ഗ്രാന്ഡ് ഫിനാലെയാണ് ബിഗ് ബോസ് സീസണ് 3യുടേത്. കൊവിഡ് കാരണം രണ്ട് മാസക്കാലം വരെ കാത്തിരിക്കേണ്ടി വന്ന ഫിനാലെ കൂടിയായതിനാല് പ്രേക്ഷകരും ആരാധകരും ഏറെ ആവേശത്തിലാണ്. ഇപ്പോഴിതാ കാത്തിരിപ്പുകള്ക്ക് വിരാമമിട്ട് ആ ഗ്രാന്ഡ് സെറിമണി എന്ന് നടക്കുമെന്ന് അറിയിക്കുകയാണ് ഷോയുടെ അവതാരകന് കൂടിയായ മോഹന്ലാല്. ഓഗസ്റ്റ് ഒന്ന് ഞായറാഴ്ചയാകും ആഘോഷ ആരവങ്ങളുടെ ഫിനാലെ നടക്കുക. രാത്രി ഏഴ് മണി മുതലാണ് ഏഷ്യാനെറ്റിന് ഫിനാലെ സംരക്ഷണം ചെയ്യുക. ഫിനാലെ തീയതി പ്രഖ്യാപിച്ചതോടെ ഏറെ ആവേശത്തിലാണ് ഓരോ മത്സരാര്ത്ഥികളുടെയും ഫാന്സ് ഗ്രൂപ്പുകളും ആരാധകരും. തമിഴ്നാട്ടിലെ കൊവിഡ് നിയന്ത്രണങ്ങള് കാരണം 95ാം ദിവസമായ മെയ് 19ന് ബിഗ് ബോസ് 3 അവസാനിപ്പിക്കേണ്ടിവന്നിരുന്നു. എന്നാല് കഴിഞ്ഞ സീസണിലേത് പോലെ ടൈറ്റില് വിജയി ഇല്ലാതാകരുതെന്ന് കരുതിയ സംഘാടകര് എട്ട് മത്സരാര്ഥികള്ക്കായി ഒരാഴ്ചത്തെ വോട്ടിംഗ് അനുവദിച്ചു. ഇതനുസരിച്ചുള്ള വോട്ടിംഗ് മെയ് 29ന് അവസാനിച്ചിരുന്നു. ഷോ നടന്ന ചെന്നൈ ഇവിപി ഫിലിം സിറ്റി തന്നെയായിരുന്നു ഗ്രാന്ഡ് ഫിനാലെയുടെയും വേദി. അതേസമയം, ഔദ്യോഗിക പ്രതികരണങ്ങളൊന്നും എത്തിയിട്ടില്ലെങ്കിലും ഭൂരിഭാഗം പ്രേക്ഷകരും പ്രതീക്ഷിച്ചിരുന്നതുപോലെ മണിക്കുട്ടനാണ് ടൈറ്റില് വിന്നര് എന്നാണ് പുറത്തുവരുന്ന സൂചനകള്. രണ്ടാം സ്ഥാനത്ത് സായ് വിഷ്ണുവും മൂന്നാമത് ഡിംപല് ഭാലും എത്തിയെന്നും റിപ്പോര്ട്ടുകള് ഉണ്ട്. മൂന്നാം സ്ഥാനത്തെത്തിയതിന് ഡിംപല് ഭാല് ഇന്സ്റ്റഗ്രാം സ്റ്റോറിയിലൂടെ പ്രേക്ഷകര്ക്ക് നന്ദി അറിയിച്ചിട്ടുണ്ട്. സോഷ്യല് മീഡിയയിലെ ബിഗ് ബോസ് ഫാന് ഗ്രൂപ്പുകളില് ഫിനാലെ വേദിയില് നിന്നുള്ള ചില ചിത്രങ്ങളും പ്രചരിക്കുന്നുണ്ട്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona Last Updated Jul 25, 2021, 9:43 PM IST biggboss mohanlal show ഗ്രാന്ഡ് ഫിനാലെ ബിഗ് ബോസ് ബിബി 3 മോഹന്ലാല് grand finale